钦定古今图书集成/明伦汇编/氏族典/第229卷 > 杨昭述
## 钦定古今图书集成/明伦汇编/氏族典/第229卷 > 杨昭述

按《万姓统谱》：昭述字宗鲁。赋性醇雅，而长于议论，远
近之人，争遣子弟师之。陈襄主浦城簿，以乡先生待
昭述。嘉祐奏名出身，授池州石埭尉。始至，选秀民进
而教之，邑人于是相率趋学，以杨夫子称昭述。刺史
见昭述曰：“得非所谓杨夫子者欤？”遂荐之。任满，调雷
州海康县令，逾年以疾卒。